Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
26 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index บวกกระฉูด 11.21 จุด (0.79%) ปิดภาคเช้าที่ 1,427.35 จุด ด้วยมูลค่าการซื้อขายเพียง 23,526.15 ลบ. 
– Most Positive Impact: PTT (+1.81 จุด) ADVANC (+0.94 จุด) DTAC (+0.74 จุด)
– Most Negative Impact: KBANK (-0.38 จุด) PTTGC (-0.24 จุด) IEC (-0.19 จุด)
จุดสังเกต: ตลาดดูแข็งแกร่งมาก แม้ PTTEP จะรายงานผลงบขาดทุนมโหฬารเกินกว่าคาด แต่ราคาหุ้นยังคงปรับเพิ่มขึ้นในวันนี้กว่า 1.72% สะท่อนว่าราคาหุ้นได้ตอบรับผลประกอบการไปตั้งแต่สัปดาห์ก่อนหน้าแล้ว นอกจากนั้นตลาดยังมีมูลค่าการซื้อขายสูงถึง 2.3 หมื่นล้านบาท มากที่สุดในรอบ 10 วัน อาจเป็นสัญญาณเริ่มต้นของการไหลกลับเข้า Fund Flow ระลอก 2   
 
แนวโน้มตลาดบ่าย 
“SET Index มาถึงเป้าหมาย 1,432 จุดแล้ว ช่วงบ่ายอาจมีอ่อนตัวบ้าง ในระยะสั้น 1-2 วันข้างหน้า เชื่อว่าจะไม่ต่ำกว่า 1,420 จุด ก่อนจะฟื้นเพื่อไปทดสอบ 1,440 จุด”   
– กระทรวงพาณิชย์ เผยยอดส่งออกเดือน ก.ย.2558 มีมูลค่า 18,816 ล้านดอลลาร์สหรัฐ ลดลง 5.51% ถือเป็นการปรับลดลง 9 เดือนติดต่อกัน และส่งผลให้ยอดการส่งออกในช่วง 9 เดือนที่ผ่านมา (ม.ค.- ก.ย.58) มีมูลค่า 161,563 ล้านดอลลาร์สหรัฐ ลดลง 4.98% ส่วนการนำเข้า มีมูลค่า 16,022 ล้านดอลลาร์สหรัฐ ลดลง 25.2% ทำให้ยอดการนำเข้าในช่วง 9 เดือนแรกของปีนี้ (ม.ค.-ก.ย.58) มีมูลค่า 153,805 ล้านดอลลาร์สหรัฐ ลดลง 10.5% โดยในช่วง 9 เดือนแรกของปีนี้ ไทยยังคงเกินดุลการค้าอยู่ 7,758 ล้านดอลลาร์สหรัฐ  ภาพการส่งออกที่ยังย่ำแย่ รวมไปถึงการนำเข้าที่หดตัวค่อนข้างแรง (การนำเข้าที่ลดลงอาจเกิดจากสาเหตุราคาน้ำมันที่ต่ำกว่าช่วงเดียวกันกับปีก่อนค่อนข้างมาก) อาจทำให้รัฐบาลต่องเร่งดำเนินนโยบายกระตุ้นเศรษฐกิจ เพื่อให้ GDP Growth ปีนี้เติบโตในระดับ 2.7-3.0% และปี 2559 ที่ระดับ 3 – 3.5% 
– มีโอกาสที่จะได้เห็น Fund Flow ระลอก 2 กลับเข้ามาอีกครั้ง จากแนวโน้มกระแสเงินทุนไหลกลับเข้าสินทรัพย์เสี่ยงทั่วโลก เนื่องจากการทำ Unwind Dollar ยังมีโอกาสที่จะเกิดขึ้นต่อเนื่อง หลังตลาดผ่อนคลายความกังวลว่า Fed จะขึ้นดอกเบี้ย หลัง ECB มีแนวโน้มที่จะขยายขาด QE ซึ่งน่าจะทำให้ Fed ขึ้นดอกเบี้ยยาก เพราะหากขึ้นดอกเบี้ย US Dollar น่าจะแพงขึ้นไปอีกมาก  ซึ่งหาก Fund Flow เข้ามารอบ 2 จริง มองเป้าหมายจะเป็นกลุ่ม Big Cap ที่มี Valuation ถูกกว่าตลาด เช่น กลุ่มธนาคารฯ และพลังงาน 
 
ประเด็นจับตา/ติดตาม:  
 (+/-) การรายงานผลประกอบการงวด 3Q58 : กลุ่มธนาคารฯรายงานงบกันไปเรียบร้อยแล้ว นับจากนี้จะเป็นภาค Real Sector ซึ่งหุ้นส่วนใหญ่ตลาดยังมองว่ามีโอกาสเติบโต yoy
(+) วันที่ 28 ต.ค.58 การประชุม FOMC : คาด Fed ยังคงดอกเบี้ย โดยอ้างอิงนักเศรษฐศาสตร์ 58 คน มีเพียง 1 คนที่คาดว่าจะขึ้นดอกเบี้ยในการประชุมรอบเดือนต.ค.นี้ ขณะที่ 33 คน จาก 52 คน คาดว่าดอกเบี้ยจะถูกปรับขึ้นในการประชุมรอบเดือนธ.ค.
 (+) วันที่ 30 ต.ค.2558 การประชุม BOJ : การประชุมธนาคารกลางญี่ปุ่น (BOJ) วันที่ 30 ต.ค. นี้ คาดว่าน่าจะมีการออกมาตรการกระตุ้นเศรษฐกิจเพิ่มเติม และการขยายวงเงินการซื้อสินทรัพย์  
หุ้นแนะนำ: BBL TCAP และ เก็งกำไรผลประกอบการเด่น GUNKUL SAWAD BA
 
Investment Theme
หุ้น Value Plays กลุ่มพลังงานและธนาคารฯ ที่มี PE และ PBV ต่ำ PTT SCB TCAP // หุ้นที่คาดว่าจะได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON กลุ่มสินเชื่อส่วนบุคคล AEONTS SAWAD MTLS ส่วนกลุ่มค้าปลีก GLOBAL HMPRO ROBINS // หุ้นที่ได้ประโยชน์จากเงินบาทอ่อนค่า SVI VNG MCS // เก็งหุ้นผลประกอบการ 3Q58 โดดเด่น CPF KCE GUNKUL BLA และ หุ้น 2H2015 Earning Growth MINT CENTEL CPN AOT